### Resume

Klima, Natur- og Miljøudvalget (KNMU) besluttede på sidste møde, at der skal arbejdes videre med et bruttokatalog over indsatser, der midlertidig kan anvendes til at reducere energiforbruget i [adresse] egen drift i vinteren 2022/23.

Et foreløbigt katalog er beskrevet i sagen som en bruttoliste. De indsatser, som udvalget peger på, arbejdes der videre med implementering af, herunder en mere grundig konsekvensanalyse og inddragelse af andre forvaltninger og fagudvalg.

### Sagsfremstilling

Klima, Natur- og Miljøudvalget drøftede på sit sidste møde, hvordan Vejle Kommune i sin egen drift kan gå foran med et godt eksempel og midlertidig reducere sit energiaftryk i en vinter, der forventes præget af en gaskrise og høje energipriser på alle energiformer. Sparetiltagene handler om energi bredt - da gas både bruges til opvarmning, men også indgår i elproduktionen i [adresse]. [adresse] er i stort omfang forsynet af egen vindenergi, men det vestdanske elnet er fuldt integreret med det tyske elnet - når vindproduktionen er lav, importeres strøm produceret bl.a. på gas i [adresse]. Det er groft sagt den sidste kWh på nettet, der definerer prisen for alle - og det vil meget ofte være gasbaseret el fra [adresse], der sætter prisen. En reduktion i elforbrug vil altså tage "de dyreste kWh" ud af forbruget for alle.

Forvaltningen har - gennem aktivering af klimakontaktpersoner i alle forvaltninger - udarbejdet en foreløbig bruttoliste, som kan prioriteres i. Ikke alle input er vurderet relevante, da de ikke er direkte implementerbare på kort sigt. Udvalgene er screenet i forhold til forventet energibesparelse (i kWh, m3 gas eller andet), og de afledte CO2 reduktioner.

Endvidere er der en kortfattet og foreløbig vurdering af, hvilken konsekvens disse tiltag vil have for borgerne og virksomhederne i Vejle Kommune.

Proces

Udvalget bedes forholde sig til bruttolisten og udpege emner, der skal arbejdes videre med. De tiltag, der udvælges, vil blive kortlagt mere præcist i forhold til betydning for serviceniveau, sikkerhed eller andre relevante emner, inden de effektueres.

Forslag, der vedrører andre fagudvalgs drift - fx reduktion af temperaturer i skoler og administrative bygninger med 1-2 grader - vil blive forelagt disse udvalg til kommentering og evt beslutning, hvor dette er påkrævet.

Minna Holst vil derefter blive tilbagesendt til udvalget til endelig godkendelse af de enkelte punkter, hvor dette reducerer serviceniveauet.

Forvaltningen vil endvidere løbende have fokus på at indsamle og viderebringe relevant information på [adresse] platforme.

Emma Paulsen

![](data:image/png;base64...)

\* Angiver, at der endnu ikke er regnet på energibesparelse af indsats.

Til sammenligning udleder en person i gennemsnit 19 tons pr. år.

Figur 1: Forslagskatalog

Sluk gadebelysning fra 24:00 til 06:00

Det samlede strømforbrug for gadebelysningen i Vejle Kommune i 2021 var 2.313.951 kWh. På nuværende tidspunkt er lyset automatisk dæmpet med 50% i 8 timer, hvilket begrænser potentialet for at opnå en besparelse på denne måde. Desuden er der risiko for at udstyr som LED armatur kan gå i stykker, hvis det er slukket helt i længere perioder.

Sluk springvand

De kommunale springvand brugte i 2021 42.784 kWh. Vej & Park vurderer, at det dette tiltag kan være realistisk.

Reducer julebelysningen

Julebelysningen brugte i 2021 9.000 kWh. Hvad enten man begrænser dagene, eller tidsrummet hvor lysene er tændt, vil den procentmæssigt reduktion i tændt tid, svare til den procentmæssigt kWh besparelse.

Sluk sauna i svømmehaller

Ifølge Teknologisk Institut står saunaer for gennemsnitligt 20% af en svømmehals samlede strømforbrug. Hvis alle saunaer slukkes, ligner dette altså en anseelig besparelse. Der er endnu ikke indhentet data for svømmehallernes forbrug, ligesom en vurdering af muligheden for et pålæg om slukkede saunaer heller ikke er foretaget.

Reducer badevandstemperatur med 1 grad

Der er endnu ikke indhentet data for svømmehallernes forbrug. Besparelsespotentialet kan dermed ikke udregnes.

Ingen skøjtebane

Skøjtebanens strømforbrug er årligt på ca. 162.000 kWh. Dette udleder ca. 20 tons CO2. Hertil kommer udledningen ved spild i kølesystemet, som også kan være anseeligt. Den potentielle energibesparelse ved ikke at anlægge skøjtebane i år, er altså ca. 162.000 kWh.

Sluk udvendig belysning af bygninger

En række offentlige bygninger og monumenter er oplyst om natten. Det foreslås at dette lys slukkes. Den energimæssigt besparelse er muligvis ikke enorm, men signalværdien kan være anseelig. Data for energiforbrugt på området foreligger ikke pt. Den reelle energibesparelse er således ikke udregnet.

Reducer komforttemperaturen med 1 grad

Reduceres komforttemperaturen på skoler, haller, biblioteker og administrationsbygninger, vil det resultere i en energibesparelse på 1.265.461 kWh. Dette svarer til ca. 87 tons CO2.

Sluk komfortkøl hvor det ikke er et krav

Der er endnu ikke indhentet data for forbrug og omfang af komfortkøl. Besparelsespotentialet kan dermed ikke udregnes på nuværende tidspunkt.

Sensor/timer på lys i administrative bygninger

Tiltaget vil sikre at der ikke bruges unødig energi på kontorer og gange, hvis lyset ikke slukkes når arbejdsdagen slutter, eller medarbejderne går på weekend. Besparelsespotentialet er ikke udregnet.

Sluk hyggebelysning særligt i daginstitutioner, plejehjem og skoler

Mark Eriksen er belysning som ikke tjener et reelt oplysningsformål, men tændes sammen med det mere funktionelle loftslys for hyggens skyld. Omfanget og besparelsespotentialet er ikke udregnet.

Sluk storskærme og infoskærme

Mange steder i kommunens bygninger hænger der storskærme og infoskærme, som er tændt i hele arbejdstiden. Slukkes disse skærme vil det medføre en energibesparelse. Besparelsespotentialet er ikke udregnet.

Sluk varmt vand til håndvask

Håndvask med sæbe er lige så effektivt i koldt vand, som det er i varmt. Det koster ifølge Bolius 5,81 kWh at varme 100 liter vand op med 50 grader. En person vasker i gennemsnit hænder i ca. 5 minutter i løbet af en dag (16 håndvaske), hvilket lukker omtrent 101 liter vandt ud. Dermed er der potentiale for en energibesparelse, ved at sikre at medarbejderne vasker hænder i koldt vand. Besparelsen er ikke udregnet nærmere.

### Sagens videre forløb

Sagen skal behandles af Teknisk Udvalg.

### Klima og resiliensvurdering

Reduceret energiforbrug medfører alt andet lige en direkte reduktion i CO2-udledningen fra opvarmning og elproduktion (stationær energi).

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.